Jekabpilis
Jekabpilis (latv. Jēkabpils, latg. Jākubmīsts) – miestas Latvijos pietryčiuose, Aukšžemėje, buvusioje sėlių genties teritorijoje. Jekabpilio savivaldybės ir faktiškai Aukšžemės etnografinės srities kultūrinis ir administracinis centras. Įsikūres abipus Dauguvos upės. Svarbus geležinkelių mazgas, geležinkeliai ir plentai į Rygą, Daugpilį, Rėzeknę. Jekabpilyje yra kraštotyros ir dailės muziejai. Mieste yra UNESCO paveldo objektas – Struvės geodezinio lanko punktas.